Friedrich Wilhelm von Goedecke

De Friedrich Wilhelm von Goedecke, gebuer de 26. Mee 1771 zu Dietz, an der Grofschaft Nassau, a gestuerwen den 11. Mäerz 1857 zu Neuwied an der preisescher Rhäinprovënz, war en däitschen Adlegen an Offizéier, souwéi Politiker am Déngscht vun Holland, resp. Lëtzebuerg, wéi déi a Personalunioun verbonne waren.

Um Ufank vun der Schluecht vu Waterloo war hie Colonel an hat de Kommando iwwer d'Nassauer 2. Regiment an déi hollännesch 2. Brigad. De 15. Juni, wéi d'Krichshandlungen ugefaangen hunn, huet hie sech d'Bee gebrach, sou datt et eriwwer mam Kommandéiere war* Gareth Glover (2010): Waterloo Archive: German Sources volume 2. Frontline Books, ISBN 9781848325418 |S.159-160, 233 (footnote 321), 238}.

Méi spéit huet hien et an der Arméi du bis zum Rang vum Generolmajouer bruecht.

Hie war de Comandant-en-Chef vun der Arméi an der Festung Lëtzebuerg.Dr. P.J. Muller:Tatsachen aus der Geschichte des Luxemburger Landes. Lëtzebuerg, 1968., S.219-220, S.230. 1831 gouf hie vum Gouverneur (am hollänneschen Déngscht) vu Lëtzebuerg Karl Bernhard vu Sachsen-Weimar-Eisenach zum President vun der Verwaltungskommissioun (Regierungsrot) vu Lëtzebuerg ernannt. Dës Fonctioun hat hie vum 27. Mee 1831 bis den 18. Juni 1839.

Kuckt och
 Gouverneure vu Lëtzebuerg

Kategorie:Gebuer 1771
Kategorie:Gestuerwen 1857
Kategorie:Däitsch Genereel
Kategorie:Festung Lëtzebuerg